**KISKŐRÖS VÁROS NÉMET NEMZETISÉGI**

**Ö­NKORMÁNYZATA**

**Deutsche Nationalitätenselbstverwaltung der Stadt Kiskőrös**

**Szám: 12-2/2020.**

**JEGYZŐKÖNYV**

**Készült:** Kiskőrös Város Német Nemzetiségi Önkormányzata 2020. július 06-án (hétfő) 8,00 órai kezdettel megtartott üléséről

**Az ülés helye:** Kiskőrösi Polgármesteri Hivatal Jegyzői irodája

 (6200 Kiskőrös, Petőfi Sándor tér 1.)

**Jelen vannak:** Kincses Mihályné a testület elnöke

Gyalog Ágnes képviselő

 Seidert Ladislaus képviselő

dr. Turán Csaba jegyző

Molnár Éva költségvetési referens

Bacskai Klára hatósági ügyintéző

 Lucza Alexandra jegyzőkönyvvezető

**Kincses Mihályné a testület elnöke** köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Gyalog Ágnes képviselő legyen.

A testület a jegyzőkönyv hitelesítőjének 3 „igen” szavazattal Gyalog Ágnes képviselőt jelölte ki.

Ezt követően az elnök ismertette a napirendi javaslatot, melynek keretében kezdeményezte, hogy „A Nemzetiségi Önkormányzat 2020. évi költségvetésének módosítása” napirendi pont utolsó, 3. napirendi pontként kerüljön felvételre. Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 3 „igen” szavazattal a napirendet az alábbiak szerint fogadta el:

**N A P I R E N D:**

1. BESZÁMOLÓ A NÉMET NEMZETISÉGI ÖNKORMÁNYZAT 2019. ÉVI KÖLTSÉGVETÉSÉNEK TELJESÍTÉSÉRŐL

Előterjesztő: a nemzetiségi önkormányzat elnöke

2. AKTUÁLIS KÉRDÉSEK

1. A NEMZETISÉGI ÖNKORMÁNYZAT 2020. ÉVI KÖLTSÉGVETÉSÉNEK MÓDOSÍTÁSA

Előterjesztő: a nemzetiségi önkormányzat elnöke

1. **napirend**

**BESZÁMOLÓ A NÉMET NEMZETISÉGI ÖNKORMÁNYZAT 2019. ÉVI KÖLTSÉGVETÉSÉNEK TELJESÍTÉSÉRŐL**

*(Írásos előterjesztés a jegyzőkönyvhöz mellékelve)*

Előterjesztő: a nemzetiségi önkormányzat elnöke

**Molnár Éva költségvetési referens** elmondta, hogyaz államháztartásról szóló 2011. évi CXCV. törvény (továbbiakban: Áht.) 87.§-a alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót, az éves költségvetési beszámoló alapján évente, az elfogadott költségvetéssel összehasonlító módon, az év utolsó napján érvényes szervezeti, besorolási rendnek megfelelő záró számadást (zárszámadást) kell készíteni.

Az Áht. 91. § (1) bekezdése alapján, figyelemmel ugyanezen szakasz (3) bekezdésére, a nemzetiségi önkormányzat zárszámadásának legkésőbb a költségvetési évet követő 5. hónap utolsó napjáig kell hatályba lépnie.

Magyarország Kormánya 2020. március 11. napján 15 órától a veszélyhelyzet kihirdetéséről szóló 40/2020. (III. 11.) Korm. rendelet alapján Magyarország egész területére veszélyhelyzetet hirdetett ki.

A veszélyhelyzet során alkalmazandó egyes belügyi és közigazgatási tárgyú szabályokról szóló 85/2020. (IV. 5.) Korm. rendelet 17. § (3) bekezdése alapján, ha a helyi önkormányzat nem rendelkezik a 2019. költségvetési évre vonatkozó elfogadott és hatályos zárszámadási rendelettel, akkor a zárszámadási rendeletet úgy kell a helyi önkormányzatnak elfogadnia, hogy az legkésőbb a veszélyhelyzet megszűnését követő 30. napon hatályba lépjen.

A 2020. március 11-én kihirdetett veszélyhelyzet a veszélyhelyzet megszűnéséről szóló 282/2020. (VI. 17.) Korm. rendelet alapján 2020. június 18. napjától Magyarország egész területén megszűnt.

A fentiek alapján a zárszámadási határozathozatal időpontja legkésőbb 2020. július 17. napja.

A költségvetési összevont mérleget az 1. melléklet tartalmazza, amelyből látszik, hogy a bevételek legnagyobb hányada 60,7%-a egyéb pályázati támogatás; az állami támogatás a 33%-a bevételeknek. A 2019. évi működési támogatást teljes összegében felhasználta az Önkormányzat; a 2019. évi feladatalapú támogatásból 34.596,- Ft, az egyéb pályázati támogatásból 349.898,- Ft a 2020. évben felhasználni tervezett összeg.

A kiadások legnagyobb hányada – 46,1%-a – dologi kiadások. Egyéb pályázati forrásból lehetőség nyílt egyéb tárgyi eszközök beszerzésére bruttó 1.968.230,- Ft értékben (a 9. melléklet tételesen tartalmazza az eszközöket), amelyeket a rendezvényei során kíván használni az Önkormányzat.

 Az előirányzat felhasználási terv teljesítését a 3. melléklet tartalmazza, amelyről egyértelműen látszik, hogy a dologi kiadások havonkénti megoszlása igazodik a Város jelentősebb rendezvényeihez.

Többéves kihatással járó döntéseket nem hozott az Önkormányzat, valamint közvetett támogatásokat sem nyújt.

A 2020. évi költségvetést a Képviselő-testület a 2/2020. számú határozattal elfogadta, amely tartalmazza a 2021. és 2022. év tervszámait is, ezzel megegyező tartalommal készült a 10. melléklet, amely a 2019. évet követő 3 év tervezett bevételi előirányzatainak és kiadási előirányzatainak keretszámait tartalmazza.

A testület elnöke határozati javaslatként az alábbiakat fogalmazta meg:

1. A Képviselő-testület Kiskőrös Város Német Nemzetiségi Önkormányzata 2019. évi zárszámadását

|  |  |  |
| --- | --- | --- |
| 7.110.834 | forint  | teljesített költségvetési bevétellel, |
| 7.193.661 | forint | teljesített költségvetési kiadással, |
|  467.495 | forint | teljesített finanszírozási bevétellel, |
| 384.668 | forint | maradvánnyal |

állapítja meg.

1. A Képviselő-testület az előirányzat-felhasználási terv teljesítését a 3. mellékletben, a költségvetés végrehajtásának összevont mérlegét az 1. mellékletben foglaltak szerint jóváhagyja.
2. A Nemzetiségi Önkormányzat nem nyújtott közvetett támogatásokat.
3. A Nemzetiségi Önkormányzat tulajdonában nincs gazdálkodó szervezet.
4. A Nemzetiségi Önkormányzatnak nincs az Európai Uniós forrás bevonásával tervezett beruházása.
5. A Nemzetiségi Önkormányzatnak nincs hitele és nyújtott kölcsön állománya.
6. A Képviselő-testület a Nemzetiségi Önkormányzat
7. a vagyonkimutatását a könyvviteli mérlegben szereplő adatok alapján; az eszközök értékvesztésének alakulását; a pénzeszközök változásának bemutatását a 4. mellékletben,
8. a maradványkimutatását az 5. mellékletben,
9. a többéves kihatással járó döntések számszerűsítését, évenkénti bontásban, szöveges indoklással és a Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyleteit és kezességvállalásait, valamint saját bevételeket a 6. mellékletben,
10. az adósságot keletkeztető fejlesztési céljait a 7. mellékletben,
11. az eredménykimutatását a 8. mellékletben,
12. a vagyonleltárát a 9. mellékletben,
13. a 2019. évet követő három év tervezett bevételi előirányzatainak és kiadási előirányzatainak keretszámait a 10. mellékletben
14. az immateriális javak, tárgyi eszközök, koncesszióba, vagyonkezelésbe adott eszközök állományának alakulását a 11. mellékletben

foglaltaknak megfelelően fogadja el.

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatot hozta:

**8/2020. sz. Német Nemzetiségi Önk. határozat**

**H A T Á R O Z A T**

1. A Képviselő-testület Kiskőrös Város Német Nemzetiségi Önkormányzata 2019. évi zárszámadását

|  |  |  |
| --- | --- | --- |
| 7.110.834 | forint  | teljesített költségvetési bevétellel, |
| 7.193.661 | forint | teljesített költségvetési kiadással, |
|  467.495 | forint | teljesített finanszírozási bevétellel, |
| 384.668 | forint | maradvánnyal |

állapítja meg.

1. A Képviselő-testület az előirányzat-felhasználási terv teljesítését a 3. mellékletben, a költségvetés végrehajtásának összevont mérlegét az 1. mellékletben foglaltak szerint jóváhagyja.
2. A Nemzetiségi Önkormányzat nem nyújtott közvetett támogatásokat.
3. A Nemzetiségi Önkormányzat tulajdonában nincs gazdálkodó szervezet.
4. A Nemzetiségi Önkormányzatnak nincs az Európai Uniós forrás bevonásával tervezett beruházása.
5. A Nemzetiségi Önkormányzatnak nincs hitele és nyújtott kölcsön állománya.
6. A Képviselő-testület a Nemzetiségi Önkormányzat
7. a vagyonkimutatását a könyvviteli mérlegben szereplő adatok alapján; az eszközök értékvesztésének alakulását; a pénzeszközök változásának bemutatását a 4. mellékletben,
8. a maradványkimutatását az 5. mellékletben,
9. a többéves kihatással járó döntések számszerűsítését, évenkénti bontásban, szöveges indoklással és a Magyarország gazdasági stabilitásáról szóló 2011. évi CXCIV. törvény 8.§ (2) bekezdése szerinti adósságot keletkeztető ügyleteit és kezességvállalásait, valamint saját bevételeket a 6. mellékletben,
10. az adósságot keletkeztető fejlesztési céljait a 7. mellékletben,
11. az eredménykimutatását a 8. mellékletben,
12. a vagyonleltárát a 9. mellékletben,
13. a 2019. évet követő három év tervezett bevételi előirányzatainak és kiadási előirányzatainak keretszámait a 10. mellékletben
14. az immateriális javak, tárgyi eszközök, koncesszióba, vagyonkezelésbe adott eszközök állományának alakulását a 11. mellékletben

foglaltaknak megfelelően fogadja el.

**Felelős:** a testület elnöke

**Határidő:** értelemszerűen

*Mellékletek a jegyzőkönyvhöz csatolva*

1. **napirend**

**aktuális kérdések**

**Kincses Mihályné a testület elnöke** javasolja a testületnek, hogy a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium német nyelvet tanuló diákjai pilisszentiváni tanulmányi kirándulásának megvalósulásához szükséges költségekre 260.000,- Ft összegű támogatást nyújtson.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. egyetért azzal, hogy a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium német nyelvet tanuló diákjai pilisszentiváni tanulmányi kirándulásának megvalósulásához szükséges költségekre 260.000,- Ft összegű támogatást biztosítson.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összeg kifizetéséről a támogatási szerződésnek megfelelően gondoskodjon.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatokat hozta:

**9/2020. sz. Német Nemzetiségi Önk. határozat**

**H A T Á R O Z A T**

„Kiskőrös Város Német Nemzetiségi Önkormányzata

1. egyetért azzal, hogy a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium német nyelvet tanuló diákjai pilisszentiváni tanulmányi kirándulásának megvalósulásához szükséges költségekre 260.000,- Ft összegű támogatást biztosítson.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összeg kifizetéséről a támogatási szerződésnek megfelelően gondoskodjon.”

**Felelős:** a testület elnöke

**Határidő:** értelemszerűen

**Kincses Mihályné a testület elnöke** elmondta, hogy Kiskőrös Város Német Nemzetiségi Önkormányzata az 1/2020. (VI. 2.) számú elnöki határozatával 40. 000,- Ft összegű támogatást nyújtott a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnáziumnak az iskola német nemzetiségi nyelvet tanuló tehetséges diákjai részére a tanévzáró ünnepségen átadásra kerülő ajándékok beszerzésére. Az iskola a támogatás elszámolásáról a számlát a Nemzetiségi Önkormányzat felé benyújtotta.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata az Önkormányzat költségvetéséből támogatott Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium részére céljelleggel juttatott összeg rendeltetésszerű felhasználását ellenőrizte és a határozat mellékletében foglaltak szerint elfogadja.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatot hozta:

**10/2020. sz. Német Nemzetiségi Önk. határozat**

**H A T Á R O Z A T**

„Kiskőrös Város Német Nemzetiségi Önkormányzata az Önkormányzat költségvetéséből támogatott Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium részére céljelleggel juttatott összeg rendeltetésszerű felhasználását ellenőrizte és a határozat mellékletében foglaltak szerint elfogadja.”

**Felelős:** a testület elnöke

**Határidő:** értelemszerűen

*Melléklet a 10/2020. sz. Német Nemzetiségi Önk. határozathoz*

**Kiskőrös Város Német Nemzetiségi Önkormányzata támogatási szerződések elszámolásai**

|  |  |  |  |  |  |
| --- | --- | --- | --- | --- | --- |
| **Sorszám** | **Kedvezményezett neve** | **Támogatás célja** | **Támogatási szerződés iktatószáma** | **Támogatás összege** | **Elszámolás ideje** |
| 1. | Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium | Német nemzetiségi nyelvet tanuló negyedik osztályos diákok jutalmazásához szükséges költségek támogatása | 8339-2/2020. | 40.000,- | 2020. július 03. |

**Kincses Mihályné a testület elnöke** elmondta, hogy 2020. július 23. napjára német nemzetiségi napot szerveznek a német nyelvi hagyományápolás, szókincsbővítés és a nemzetiségi közösség nevelésének céljából. A program megvalósulásához 150.000,- Ft összeg biztosítását javasolja a testületnek akként, hogy az összeg előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. a német nyelvi hagyományápolás, szókincsbővítés és a nemzetiségi közösség nevelésének céljából 150.000,- Ft összeget biztosít a 2020. július 23. napján megvalósuló német nemzetiségi nap költségeire.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.”

**Felelős:** a testület elnöke

**Határidő:** azonnal

##

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatot hozta:

**11/2020. sz. Német Nemzetiségi Önk. határozat**

**H A T Á R O Z A T**

Kiskőrös Város Német Nemzetiségi Önkormányzata

1. a német nyelvi hagyományápolás, szókincsbővítés és a nemzetiségi közösség nevelésének céljából 150.000,- Ft összeget biztosít a 2020. július 23. napján megvalósuló német nemzetiségi nap költségeire.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összeg előleg készpénzben történő felvételét biztosítsa.”

**Felelős:** a testület elnöke

**Határidő:** azonnal

**Kincses Mihályné a testület elnöke** elmondta, hogy a 2020. évben nemzetiségi tanösvény látogatását kívánja megszervezi a német kultúra és hagyományok ápolása céljából. A kirándulás megvalósulásához 300.000,- Ft összeg biztosítását javasolja a testületnek akként, hogy az összköltségből 90.000,- Ft előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. a német kultúra és hagyományok ápolása céljából összesen 300.000,- Ft összeget biztosít a 2020. évben megszervezésre kerülő nemzetiségi tanösvény látogatásra.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összegből 90.000,- Ft előleg készpénzben történő felvételét biztosítsa.”

Felelős: a testület elnöke

Határidő: azonnal

##

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatot hozta:

**12/2020. sz. Német Nemzetiségi Önk. határozat**

**H A T Á R O Z A T**

„Kiskőrös Város Német Nemzetiségi Önkormányzata

1. a német kultúra és hagyományok ápolása céljából összesen 300.000,- Ft összeget biztosít a 2020. évben megszervezésre kerülő nemzetiségi tanösvény látogatásra.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összegből 90.000,- Ft előleg készpénzben történő felvételét biztosítsa.”

**Felelős:** a testület elnöke

**Határidő:** azonnal

**Kincses Mihályné a testület elnöke** elmondta, hogy az idei év augusztusában német delegáció érkezik Kiskőrös Stadtlengsfeld testvérvárosából a testvérvárosi kapcsolatok ápolása céljából. A delegáció tagjainak három éjszakás elszállásolása költségeire 150.000,- Ft összeg biztosítását javasolja a testületnek akként, hogy az összegből 100.000,- Ft előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. egyetért azzal, hogy a testvérvárosi kapcsolatok ápolása céljából Kiskőrösre látogató stadtlengsfeldi testvérvárosi delegáció tagjainak elszállásolása költségeire 150.000,- Ft összeget biztosítson.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összegből 100.000,- Ft előleg készpénzben történő felvételét biztosítsa.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatot hozta:

**13/2020. sz. Német Nemzetiségi Önk. határozat**

**H A T Á R O Z A T**

„Kiskőrös Város Német Nemzetiségi Önkormányzata

1. egyetért azzal, hogy a testvérvárosi kapcsolatok ápolása céljából Kiskőrösre látogató stadtlengsfeldi testvérvárosi delegáció tagjainak elszállásolása költségeire 150.000,- Ft összeget biztosítson.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összegből 100.000,- Ft előleg készpénzben történő felvételét biztosítsa.”

**Felelős:** a testület elnöke

**Határidő:** értelemszerűen

**Kincses Mihályné a testület elnöke** elmondta, hogy a testvérvárosi kapcsolatok ápolása céljából Kiskőrösre látogató német delegáció tagjainak ünnepélyes fogadása céljából vendégfogadás megszervezését tervezi, mely megvalósulásához 180.000,- Ft összeg biztosítását javasolja a testületnek akként, hogy az összköltségből 120.000,- Ft előlegként kerüljön kifizetésre.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. egyetért azzal, hogy a testvérvárosi kapcsolatok ápolása céljából Kiskőrösre látogató német delegáció tagjainak ünnepélyes fogadása céljából megvalósuló vendégfogadás költségeire 180.000,- Ft összeget biztosítson.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összegből 120.000,- Ft előleg készpénzben történő felvételét biztosítsa.”

**Felelős:** a testület elnöke

**Határidő:** értelemszerűen

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatot hozta:

**14/2020. sz. Német Nemzetiségi Önk. határozat**

**H A T Á R O Z A T**

„Kiskőrös Város Német Nemzetiségi Önkormányzata

1. egyetért azzal, hogy a testvérvárosi kapcsolatok ápolása céljából Kiskőrösre látogató német delegáció tagjainak ünnepélyes fogadása céljából megvalósuló vendégfogadás költségeire 180.000,- Ft összeget biztosítson.
2. az 1. pontban meghatározott összeget a 2020. évi költségvetésének terhére biztosítja.
3. felkéri a Polgármesteri Hivatal Pénzügyi Osztályát, hogy az összegből 120.000,- Ft előleg készpénzben történő felvételét biztosítsa.”

**Felelős:** a testület elnöke

**Határidő:** értelemszerűen

**Kincses Mihályné a testület elnöke** elmondta, hogy a Magyarországi Németek Országos Önkormányzata a Bethlen Gábor Alapkezelő Zrt. által meghirdetett a „Nyelvi környezetben megvalósuló nemzetiségi, népismereti, művészeti, hagyományőrző és olvasótáborok megvalósításának 2020. évi költségvetési támogatására” kiírt, NEMZ-TAB-20 pályázati kategória kódú pályázat keretében támogatást nyert. Kiskőrös Város Német Nemzetiségi Önkormányzatának (továbbiakban: Önkormányzat) lehetősége van a projekt megvalósításában közreműködő szervezetként részt venni, az Önkormányzat „A közös olvasás gondolatokat teremt” című alprojektje keretében egy öt napos ifjúsági tábort kíván megvalósítani, mely kiváló esélyt ad a diákok nyelvi ismereteinek elmélyítésére, a nemzetiségi hagyományok megőrzésére, továbbadására. A tábor megvalósításához a Magyarországi Németek Országos Önkormányzata megállapodás alapján a fenti projekt keretében 755. 700,- Ft támogatást biztosít.

A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata

1. egyetért azzal, hogy a Magyarországi Németek Országos Önkormányzata által a NEMZ-TAB-20 kódú pályázat megvalósításában közreműködő szervezetként „A közös olvasás gondolatokat teremt” című alprojektet - öt napos ifjúsági tábor megszervezése, a diákok nyelvi ismereteinek elmélyítése, a nemzetiségi hagyományok megőrzése és továbbadása céljából - megvalósítsa.
2. egyetért azzal, hogy a fenti alprojekt megvalósításához szükséges 755.700,- Ft vissza nem terítendő támogatás elnyeréséhez szükséges dokumentumokat a Magyarországi Németek Országos Önkormányzatához benyújtsa.
3. felhatalmazza az elnököt az alprojekthez kapcsolódó minden szükséges intézkedés megtételére, a kapcsolódó dokumentáció, pl.: az együttműködési megállapodás aláírására, jognyilatkozat megtételére.”

**Felelős:**               a testület elnöke

**Határidő:**            2020. július 10. (a dokumentáció benyújtásának határideje)

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatokat hozta:

**15/2020. sz. Német Nemzetiségi Önk. határozat**

**HATÁROZAT**

„Kiskőrös Város Német Nemzetiségi Önkormányzata

1. egyetért azzal, hogy a Magyarországi Németek Országos Önkormányzata által a NEMZ-TAB-20 kódú pályázat megvalósításában közreműködő szervezetként „A közös olvasás gondolatokat teremt” című alprojektet - öt napos ifjúsági tábor megszervezése, a diákok nyelvi ismereteinek elmélyítése, a nemzetiségi hagyományok megőrzése és továbbadása céljából - megvalósítsa.
2. egyetért azzal, hogy a fenti alprojekt megvalósításához szükséges 755.700,- Ft vissza nem terítendő támogatás elnyeréséhez szükséges dokumentumokat a Magyarországi Németek Országos Önkormányzatához benyújtsa.
3. felhatalmazza az elnököt az alprojekthez kapcsolódó minden szükséges intézkedés megtételére, a kapcsolódó dokumentáció, pl.: az együttműködési megállapodás aláírására, jognyilatkozat megtételére.”

**Felelős:**               a testület elnöke

**Határidő:**            2020. július 10. (a dokumentáció benyújtásának határideje)

1. **napirend**

**A NEMZETISÉGI ÖNKORMÁNYZAT 2020. ÉVI KÖLTSÉGVETÉSének módosítása**

*(Írásos előterjesztés a jegyzőkönyvhöz mellékelve)*

Előterjesztő: a nemzetiségi önkormányzat elnöke

**Molnár Éva költségvetési referens** az írásos előterjesztés szóbeli ismertetésekor elmondta, hogy a Nemzetiségi Önkormányzat költségvetésének módosítása a 2020. évi feladatalapú támogatás beépítése érdekében szükséges. Az elért pontszámok alapján a kapott támogatás összege: 1.368.568,- Ft az idei évben; a kiküldött anyagban a „Dologi kiadások” kiemelt előirányzat nőtt 1.368.568,- Ft összeggel, a „Működési bevételek” előirányzat nőtt 1.368.568,- Ft összeggel.

A nemzetiségi önkormányzatnak a 2. napirendi pontjában hozott döntéseinek megfelelően az alábbiak a módosítások a kiküldött anyaghoz képest:

* a személyi juttatások 221.000,- Ft-tal nőnek,
* a járulékok 140.000,- Ft-tal nőnek,
* a dologi kiadások 361.000,- Ft-tal csökkennek.

A testület elnöke határozati javaslatként az alábbiakat fogalmazta meg:

1. Kiskőrös Város Német Nemzetiségi Önkormányzata a 2020. évi költségvetésének

költségvetési bevételeit    5.908.568,- forintban,

finanszírozási bevételeit   384.668,- forintban,

költségvetési kiadásait   6.293.236,- forintban

állapítja meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.

A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványból képződött, felhasználása az előző évi kötelezettségvállalásoknak megfelelően történik.

1. A 2/2020. számú Német Nemzetiségi Önkormányzati határozat 1., 2., és 3. mellékletei e határozat 1., 2., és 3. mellékleteire módosulnak.

**Felelős:** a testület elnöke

**Határidő:** azonnal

A testület megtárgyalta Kincses Mihályné elnök által megfogalmazottakat és 3 „igen” szavazattal az alábbi határozatot hozta:

**16/2020. sz. Német Nemzetiségi Önk. határozat**

1. Kiskőrös Város Német Nemzetiségi Önkormányzata a 2020. évi költségvetésének

költségvetési bevételeit    5.908.568,- forintban,

finanszírozási bevételeit   384.668,- forintban,

költségvetési kiadásait   6.293.236,- forintban

állapítja meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint.

A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványból képződött, felhasználása az előző évi kötelezettségvállalásoknak megfelelően történik.

1. A 2/2020. számú Német Nemzetiségi Önkormányzati határozat 1., 2., és 3. mellékletei e határozat 1., 2., és 3. mellékleteire módosulnak.

**Felelős:** a testület elnöke

**Határidő:** azonnal

*Mellékletek a jegyzőkönyvhöz csatolva.*

További kérdés, hozzászólás nem hangzott el, így Kincses Mihályné elnök az ülést 8.45 órakor bezárta.

Kmf.

Kincses Mihályné Gyalog Ágnes

 a testület elnöke jegyzőkönyv-hitelesítő

Lucza Alexandra

jegyzőkönyvvezető